İsmail Enver (tamién conoixito mientres a suya vida como Enver Paixá y  Enver Bey), en turco y alfabeto arabe اسماعيل انور, naixito d'Istambul (Imperio otomán) o 22 de noviembre de 1881 y muerto en combate contra l'Exercito Royo en a Republica Socialista Sovietica de Tachiquistán (Unión Sovietica, hue Tachiquistán) o 4 d'agosto de 1922, estió un melitar y politico turco, qui desembolicó a suya carrera melitar plegando a o ran de cheneral en l'Exercito turco mientres l'Imperio otomán. Luitó en a Guerra italo-turca, en as Guerras balcanicas y en a Primera Guerra Mundial (encluyindo-ie a batalla de Sarikamish), estando un d'os principals responsables d'o chenocidio armenio y, en rematar a guerra con a redota d'as Potencias Centrals, se refuchió en Alemanya, tornando en 1922 en primeras en servicio d'a Unión Sovietica, pero dimpués luitando contra os sovieticos en a sublevación basmachi d'os pueblos turquicos d'Asia Central, morindo en combate contra un destacamento armenio de l'Exercito Royo.